Eisteddfod Gadeiriol Llandudoch

Cofnodion cyfarfod a gynhaliwyd yn Neuadd Goffa Llandudoch

Nos Fawrth Chwefror 8fed am 7.30yh

Presennol – Geraint James (Is-gadeirydd), Melrose Thomas, Beryl Rees, Carys Thomas, Catrin Jenkins, Mair Volk, Bethan Morgan Jenkins, Marged Tomos, Llinos Devonald, Rhin Palmer.

Ymddiheuriadau – Terwyn Tomos, Gwyneth Alban (Ysgol Cenarth), Elinor Thomas (Ysgol Llandudoch), Eluned Jones (Ysgol Cilgerran), Eifion Davies

Cofnodion mis Ionawr yn gywir, ond cywiro ‘Noson Gawl’ i ‘Noson Garolau’.

Cafwyd noson lwyddiannus yn ‘Abduls’ ac ar ôl talu costau gwnaed elw o £496.36

Trefniadau noson gyda Chôr Porthtywyn mewn llaw. Awgrymwyd yr enwau canlynol fel unawdwyr ayyb. Robert Jenkins (Catrin yn gofyn), Laura a James Blundall (Llinos yn gofyn). Mae Melrose wedi cytuno cysylltu â’r gweddill sef Jessica Robinson, Dafydd Rees, Rhys Griffiths, hefyd Tudur Rees a gofyn i Delyth Rees ei fam i gyfeilio. Hefyd cysylltu â Angharad Thomas.

Raffl (gyda naws gymreig) i’w rhoi gan Bethan, Llinos, Melrose a Geraint James.

Melrose i ofyn i Mr. Ian Gollop i fod yn Lywydd y noson. Os na fedr, Melrose i ofyn i Mr. John Rees, Pantygalchfa.

Noson Gawl ar Fawrth 1af. – Dosbarthwyd 10 tocyn yr un i bawb oedd yn bresennol. Tocyn yn £5 a phlant Ysgol Gynradd i dalu £2 wrth y drws. Drysau i agor am 6.30yh.

Paratoi’r cawl – Melrose, Rhin a Sian

Llysiau gan Geraint James; Catrin, Llinos a Mike i baratoi’r Neuadd am 2yp.

Marged a Mair wrth y tê a’r pice ar y maen. Pawb i gyfrannu’r pice.

Cynigiodd Melrose gysylltu â Caws Cenarth am gyflenwad o gaws, am ddim efallai. Bara Ffrengig, tê a llaeth, i’w prynu.

Dawnsio Gwerin – yn cael ei drefnu gan Mair a Terwyn.

Cytunodd Melrose gysylltu â’r cyfryngau i hysbysebu’r Noson Gawl – Wedi 7; Radio Cymru, Teifiside ayyb.

Pawb i gysylltu â Llinos erbyn Chwefror 25ain ynglŷn â faint o docynnau sydd wedi eu gwerthu.

Awgrymodd Mair efallai byddai’n syniad rhoi ffurflenni ar y byrddau yn gofyn am noddwyr neu gyfraniad at ryw gystadleuaeth arbennig sydd yn Rhaglen yr Eisteddfod.

Cafwyd adroddiad gan y Trysorydd (Geraint Volk). Yn y gronfa ar hyn o bryd mae £2,096.89. Mae’r Trysorydd wedi medru llenwi y ddwy dudalen wag ar gefn Rhaglen yr Eisteddfod gyda gwerth £240 o hysbysebion.

Cais am arian oddiwrth y Cyngor Cymunedol yn llaw y Trysorydd.

Noddwyr i gysylltu a nhw – Principality (trwy Geraint James) a Cwmni Davies Motors (trwy Catrin Jenkins).

Bydd y pwyllgor nesaf a nos Fawrth **8fed o FAWRTH** am 7.30yh